CELEX: 31983D0451
Language: el
Date: 1983-08-29 00:00:00
Title: 83/451/ΕΟΚ: Απόφαση της Επιτροπής της 29ης Αυγούστου 1983 περί χορηγήσεως αδείας στην Ιραλανδία για την καθιέρωση ενδοκοινοτικής επιβλέψεως των εισαγωγών επισώτρων διά πεπιεσμένου αέρος, καταγωγής Λαϊκής Δημοκρατίας της Γερμανίας, τα οποία ευρίσκονται σε ελεύθερη κυκλοφορία στην Κοινότητα (Το κείμενο στην αγγλική γλώσσα είναι το μόνο αυθεντικό)

Avis juridique important

|

31983D0451

83/451/ΕΟΚ: Απόφαση της Επιτροπής της 29ης Αυγούστου 1983 περί χορηγήσεως αδείας στην Ιραλανδία για την καθιέρωση ενδοκοινοτικής επιβλέψεως των εισαγωγών επισώτρων διά πεπιεσμένου αέρος, καταγωγής Λαϊκής Δημοκρατίας της Γερμανίας, τα οποία ευρίσκονται σε ελεύθερη κυκλοφορία στην Κοινότητα (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 247 της 07/09/1983 σ. 0016 - 0017

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Αυγούστου 1983  περί χορηγήσεως αδείας στην Ιραλανδία για την καθιέρωση ενδοκοινοτικής επιβλέψεως των εισαγωγών επισώτρων δια πεπιεσμένου αέρος, καταγωγής Λαϊκής Δημοκρατίας της Γερμανίας, τα οποία ευρίσκονται σε ελεύθερη κυκλοφορία στην Κοινότητα  (Το κείμενο στην αγγλική γλώσσα είναι το μόνο αυθεντικό)  (83/451/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 εδάφιο πρώτο,  την απόφαση 80/47/ΕΟΚ της Επιτροπής της 20ής Δεκεμβρίου 1979 σχετική με τα μέτρα επιτηρήσεως και προστασίας τα οποία τα Κράτη μέλη δύνανται να εξουσιοδοτηθούν να λάβουν ως προς την εισαγωγή ορισμένων προϊόντων που κατάγονται από τρίτες χώρες και τίθενται σε ελύθερη κυκλοφορία σ' ένα άλλο Κράτος μέλος (1), και ιδίως τα άρθρα 1 και 2,  Εκτιμώντας:  ότι, δυνάμει της αποφάσεως 80/47/ΕΟΚ, τα Κράτη μέλη δύνανται να προβούν σε ενδοκοινοτική επίβλεψη των εισαγωγών που αναφέρονται σε αυτήν, μόνο κατόπιν χορηγήσεως αδείας εκ μέρους της Επιτροπής·  ότι, με την απόφαση 83/326/ΕΟΚ της 28ης Ιουνίου 1983 (2) και άλλες, η Επιτροπή χορήγησε άδεια σε ορισμένα Κράτη μέλη να καθιερώσουν μια τέτοια επίβλεψη μέχρι τις 30 Ιουνίου 1985·  ότι, στις 18 Ιουλίου 1983, η κυβέρνηση της Ιρλανδίας υπέβαλε πρόσθετη αίτηση, βάσει του άρθρου 2 της αποφάσεως 80/47/ΕΟΚ, στην Επιτροπή των Ευρωπαϊκών Κοινοτήτων για τη χορήγηση αδείας καθιερώσεως ενδοκοινοτικής επιβλέψεως των εισαγωγών επισώτρων δια πεπιεσμένου αέρος της διακρίσεως ex 40.11 Β ΙΙ του Κοινού Δασμολογίου (κώδικας NIMEXE 40.11-55), καταγωγής Λαϊκής Δημοκρατίας της Γερμανίας, τα οποία ευρίσκονται σε ελεύθερη κυκλοφορία στα άλλα Κράτη μέλη·  ότι η Επιτροπή εξέτασε επισταμένως τα στοιχεία που παρασχέθηκαν από τις αρχές της Ιρλανδίας προς υποστήριξη της αιτήσεως αυτής, βάσει κριτηρίων που αναφέρονται στις αποφάσεις 80/47/ΕΟΚ και 83/326/ΕΟΚ·  ότι η Επιτροπή εξέτασε, ιδίως, αν ήταν δυνατόν να ληφθούν μέτρα διακοινοτικής επιβλέψεως έναντι των εισαγωγών, δυνάμει του άρθρου 2 της αποφάσεως 80/47/ΕΟΚ, αν υπήρχαν ενδείξεις όσον αφορά τις επικαλούμενες οικονομικές δυσχέρειες και αν, κατά τη διάρκεια των ετών αναφοράς που προβλέπονται στην απόφαση 80/47/ΕΟΚ, προκλήθηκαν εκτροπές στο εμπόριο ή αν υποβλήθηκαν αιτήσεις τίτλου ενδοκοινοτικής εισαγωγής·  ότι, όπως προκύπτει από αυτή την έρευνα, οι εισαγωγές που αναφέρονται στο παράρτημα ενδέχεται να επιδεινώσουν ή να παρατείνουν τις υφιστάμενες οικονομικές δυσχέρειες και ότι, ως εκ τούτου, κρίνεται σκόπιμο να χορηγηθεί άδεια στην Ιρλανδία να υποβάλει τις εισαγωγές της σε ενδοκοινοτική επίβλεψη έως τις 30 Ιουνίου 1985,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στην Ιρλανδία να προβεί έως τις 30 Ιουνίου 1985 σε ενδοκοινοτική επίβλεψη των εισαγωγών που αναφέρονται στο παράρτημα, σύμφωνα με την απόφαση 80/47/ΕΟΚ.  Άρθρο 2  Η παρούσα απόφαση απευθύνεται στην Ιρλανδία.  Βρυξέλλες, 29 Αυγούστου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 175 της 30. 6. 1983, σ. 1.  ΠΑΡΑΡΤΗΜΑ  1.2.3.4 //   //   //   //   // Αντιστοιχία  προς το Κοινό  Δασμολόγιο  // Κώδικας  ΝΙΜΕΧΕ  (1983)  // Περιγραφή επμορευμάτων   // Χώρα καταγωγής   //   //   //   //   // ex 40.11 Β ΙΙ  // 40.11-55  // Επίσωτρα δια πεπιεσμένου αέρος καινουργή, των τύπων των χρησιμοποιουμένων δια ιδιαίτερα επιβατικά οχήματα  // Λαϊκή Δημοκρατία  της Γερμανίας  //   //   //   //